open-index/open-wikipedia-markdown huggingface dataset:
Staphylinus

***Staphylinus*** er en slekt av biller som hører til underfamilien storkortvinger (Staphylininae) i familien kortvinger (Staphylinidae). Denen slekten omfatter noen av de største og mest oppsiktsvekkende kortvingene. Det er beskrevet ca. 50 arter fra Europa, tre av dem er funnet i Norge.

## Utseende
Store (15-25 millimeter), brede og kraftige kortvinger, hodet svært stort og bredt. Kroppen er litt flattrykt, i motsetning til slekten *[[Ocypus]]*. Hele kroppen er kraftig punktert, matt og nokså tett kledt med hår som gjerne er litt silkeaktige. Hodet har nokså små fasettøyne og meget store, sigdformede kjever (mandibler), antennene er temmelig korte og tykke. Scutellum er tett hårkledt, dekkvingene forholdsvis korte, ofte røde på farge. Bakkroppen er forholdsvis kort og bred, ofte med påfallende flekker av gylne hår. Beina er meget kraftige, gjerne røde på farge. Hannen kan kjennes på at framføttene er utvidet og på at bakkroppens bakerste bukledd gjerne er innbuktet i midten.

## Levevis
*Staphylinus*-artene er rovdyr som med sine store kjever kan takle vanskelige byttedyr som snegler og meitemark, men der er for trege til å fange raske insekter. De tar også en del åtsler. I likhet med mange andre kortvinger forsvarer de seg ved å sprøyte ut irriterende kjemikalier. Av de norske artene er *[[Staphylinus erythropterus]]* vanlig på heier og i åpen skog, mens den større *[[Staphylinus caesareus]]* er en sjelden, varmekjær, sørlig art.

## Systematisk inndeling / norske arter
Tidligere ble slektene *[[Ocypus]]* og *[[Platydracus]]* også regnet til *Staphylinus*. Ganske mange kortvinger ble opprinnelig plassert i denne slekten, men er senere flyttet til andre slekter.

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien storkortvinger Staphylininae Latreille, 1802
****** Stammen Staphylinini Latreille, 1802
******* Gruppen Staphylinina Latreille, 1802
******** Slekten *Staphylinus* Linnaeus, 1758
********* *[[Staphylinus erythropterus]]* Linnaeus, 1758
********* *[[Staphylinus caesareus]]* Cederhjelm, 1798
********* *[[Staphylinus dimidiaticornis]]* Gemminger, 1851

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service Version 2.4 – utbredelsesdatabase over europeiske dyr 

## Eksterne lenker
*
Joseph Wallis

**Joseph Godfrey Wallis** (1873–1919) var en britisk sportsutøver som deltok i de olympiske leker 1900 i Paris.

Wallis var med på det britiske laget i rugby union under Sommer-OL 1900 i Paris. Det var kun tre lag som deltok og det ble spilt kun to kamper. Storbritannia spilte en kamp, de tapte til Frankrike med 8-27. I den andre kampen vant Frankrike med 27-17 over et tysk lag. Frankrike ble olympiske mestere og både Storbritannia og Tyskland er av IOC oppført som sølvmedaljevinnere.    

## OL-medaljer
*  1900  Paris - Sølv i rugby union  Storbritannia

## Referanser


## Eksterne lenker
*
Orkanger Idrettspark

**Orkanger Idrettspark** (ofte kalt Idrettsparken) er et idrettsanlegg for fotball og friidrett på Orkanger i Trøndelag. Anlegget brukes og driftes i hovedsak av Orkanger Idrettsforening (OIF), og ble offisielt åpnet 23. juni 1949. Idrettsparken ligger ved friluftsområdet Gammelosen og danner et samlet idrettsområde sammen med Orklahallen, Orklandbadet og flere næranlegg.

## Historie
Området der Idrettsparken ligger, ble brukt til grusuttak under andre verdenskrig. Tyske styrker benyttet sovjetiske krigsfanger til arbeidet, og terrenget ble omformet til store groper og voller. Etter frigjøringen i 1945 ble området planert og gjort om til idrettsområde gjennom omfattende dugnadsarbeid og støtte fra gamle Orkanger kommune. Anlegget ble offisielt åpnet 23. juni 1949.

I etterkrigsårene ble Idrettsparken et flerbruksanlegg med både fotball, friidrett, turnoppvisninger, skøyter og motorsport. I 1948 ble det anlagt en motorsportbane (speedwaybane) i tilknytning til området, og NMK Orkla arrangerte åpningsstevnet som samlet flere tusen tilskuere.

Utviklingen av anlegget fortsatte i etterkrigstiden. Friidrettsanlegget ble oppgradert i 2012 med tartandekke, og det ble montert nytt flomlys samme år. Den første kunstgressbanen ble anlagt i 2002, og ytterligere en oppvarmet bane ble tatt i bruk i 2014.

Idrettsparken har også vært brukt til større kulturarrangementer. Fra 1960-årene ble området benyttet under Orkladagene, senere kjent som Orklamartnan, som samlet store folkemengder på 1980- og 1990-tallet.

## Anlegg og fasiliteter
Idrettsparken består av fem fotballbaner og et fullverdig friidrettsanlegg med tartandekke, etablert i 2012. I tillegg finnes klubbhus, flerbrukshus med moderne garderober, møteromsfasiliteter og tilhørende verksteder og lagerbygg.

## Eierskap og drift
Idrettsparken driftes av Orkanger IF etter en langsiktig leieavtale med grunneier Orkland kommune. Kunstgressbanene eies og driftes av Idrettsparken Kunstgress AS (IKAS), etablert i 2015. Selskapet eies av Orkanger IF (40 %), Orkla FK (40 %) og Orkland kommune (20 %). IKAS forvalter de to oppvarmede kunstgressbanene, hvor oppvarmingen baseres på spillvarme fra Elkem Thamshavn. Selskapet er organisert uten økonomisk formål.

## Referanser


## Litteratur
*
Nössemark

**Nössemark** er en bygd drøye tre kilometer fra norskegrensen rett øst for Halden. Stedet ligger i Dals-Ed kommune i Dalsland, som ligger i Västra Götalands län i Sverige. Det grenser til Aremark i Norge.

Bygden har ca 200 faste beboere, men Nössemark mottar mange sommergjester og besøkende, som kommer for å oppleve bl.a. båtliv, 
skimuligheter, jakt og fiske. Jakt er populært i Nössemark, særlig elgjakt som pågår i oktober måned. 

Tettstedet Ed, som er kommunens administrasjonssenter, ligger ca 30 kilometer sør for Nössemark. Det finnes også en rekke gamle gårder i Nøssemark, som har vært produktive gårder. Eksempler på dette er Timmermyra, prestegården Lahögen og Pagandre. Moelven sag er stedets største arbeidsgiver.

## Referanser
Storås (andre betydninger)

**Storås** er navn på flere steder i Norge:

*Storås, tettsted i Meldal i Trøndelag.
*Storås, sted og skiområde i Sandefjord i Vestfold.
Inna (Rennebu)

**Inna** er ei elv i Tynset kommune i Innlandet og Rennebu kommune i Trøndelag. Den er ei sideelv til Orkla, og munner ut i denne ved kirkestedet Innset. Inna har kilder i Tynset i Storinnsjøen (824 moh.) og videre Innerdalsvatnet (813 moh.). Sistnevnte ble regulert i 1982 og forsyner Litjfossen kraftverk og Brattset kraftverk (via tunnel). 

Utbyggingen av kraftverk i Inndalen vakte sterke protester rundt vedtaket i 1978, og utbyggingen var ferdigstilt i 1982. I 1981 utkom regissør Oddvar Einarsons dokumentarfilm *[[Prognose Innerdalen]]*. 23 km lang, nordgående

## Referanser
Jack Sullivan

**John «Jack» Sullivan** (født 29. august 1870 i Ontario i Canada) var en amerikansk sportsutøver som deltok i de olympiske leker 1904 i St. Louis.

Sullivan vant en olympisk sølvmedalje i lacrosse under OL 1904 i St. Louis. Han var med på laget *St. Louis Amateur Athletic Association* som tapte finalen med 2-8 til det canadiske laget *Shamrock Lacrosse Team*.

## OL-medaljer
* 1904  St. Louis -  **Sølv** i Lacrosse  USA

## Eksterne lenker
*
Innerdalen (andre betydninger)

**Innerdalen** er navn på en rekke daler i Norge, blant annet:

* Innerdalen – i Sunndal kommune i Møre og Romsdal
** Innerdalen landskapsvernområde
** Innerdalen turisthytte
* Innerdalen (Rennebu) – i Rennebu kommune Trøndelag
* Innerdalen (Beiarn) – i Beiarn kommune i Nordland
Laila Selbæk Rønning

**Laila Selbæk Rønning** (født 1981) er en norsk tidligere langrennsløper som representerte IL Nor. Hun er gift med den norske langrennsløperen Eldar Rønning. Hennes beste plassering i verdenscupen i langrenn er fra 2003 da hun ble nummer 28 i Holmenkollen på 30&nbsp;km klassisk.

## Referanser


## Eksterne lenker
*
Jun

**Jun** kan vise til:

* Jun (Granada), en kommune i Spania
* Xun (Hebi), et fylke i provinsen Henan i Kina
* Jun (navn), et fornavn for begge kjønn
Byna (elv)

**Byna** er ei elv i Oppdal og Rennebu kommune i Trøndelag. Den er ei sideelv til Orklavassdraget fra vest, og renner parallelt med Inna. Elva har sine kilder øst i Oppdal kommune. E6 og Dovrebanen følger elva, som renner ut i Orkla mellom Ulsberg og Innset kirke.

## Referanser
Grana (elv)

**Grana** er ei elv i Rennebu kommune i Trøndelag, som renner fra vest inn i Orklavassdraget ved stedet Grindal, 10 km nord for Rennebu kirkested. 

Grana-vassdraget renner nordøstover fra Skarvatnet i Oppdal (869 moh.), og gjennom mellomkrigstidens nyrydningsbygd Nerskogen i Rennebu. Nedenfor Nerskogen får Grana tilsig av 15 km lange sideelva Minnilla, men utløpet ligger siden 1982 i den oppdemmede Granasjøen (650–610 moh.), som er magasin for Grana kraftverk, som har en effekt på  og en fallhøyde på 462 meter.

Oppdemmingen av Granasjøen vakte store protester før og etter vedtaket i 1978, og det kom til aksjoner i Granadalen. Da Innerdalen og Granadalen ble foreslått neddemt, vakte det politiske protester både fra lokalsamfunnene, naturverngrupper, og Landbruksdepartementet. Foruten naturhensynene var også landbruket i dalene viktig, Utbyggingen av Granasjøen førte til neddemming av et jordbruksområde i Nerdalen i Rennebu som ble nydyrket før og etter andre verdenskrig. 

## Referanser
Resa

**Resa** er ei 25 km lang elv som renner ut i Orkla ved tettstedet Å helt sør i Orkland kommune, Trøndelag. Resa har to kilder, Jølvatnet (710 moh.) med den nordgående og 12 kilometer lange sideelva Jøla helt vest i Resdalen, og selve Resa fra Resvatnet (474 moh.) som renner 13 kilometer videre rett øst til Å. Avsnittet mellom Resvatnet og Jøla heter Stillresa. Kildene til Resa-vassdraget ligger i Trollheimen, ved grensa til Rindal kommune.

## Referanser
Ya (elv)

**Ya** er ei 38 km lang elv i Tynset kommune i Innlandet, som renner ut i Orkla ved tettstedet Yset, ved riksvei 3. Sideelva renner vestover og renner ut i Orklas høyrebredd fra øst. Den største kilden for Ya er Falningsjøen (872 moh.) som forsyner Ulset kraftverk, og sideelvas nedbørsområde er 285 km². Ya-vassdraget renner gjennom både Forollhogna nasjonalpark og langs Grøntjønnan naturreservat.
Valdres fogderi

**Valdres fogderi** *(Valders Fogderie)* var en administrativ enhet (fogderi) i Oplandenes amt opprettet i 1764 ved delingen av Hadeland, Toten og Valdres fogderi og inngikk fra 1781 i Christians amt da dette ble eget amt. I 1815 ble Valdres fogderi slått sammen med Hadeland fogderi og Land overført fra Toten fogderi til Valdres, Land og Hadeland fogderi. I 1856 ble embedet igjen delt i Hadeland og Land fogderi og **Valdres fogderi**.

Fogderiene i Kristians amt ble avviklet i 1909.

## [[Geistlig]] inndeling i 1785

**Valders fogderi**:
* Vang prestegjeld
* Slidre prestegjeld
* Aurdal prestegjeld
* Land prestegjeld

## [[Herred]]sinndeling mot slutten av 1800-tallet
**Valdres fogderi**:
* Søndre Aurdal
* Etnedal
* Nordre Aurdal
* Vestre Slidre
* Østre Slidre
* Vang
KV19

**Gravstedet KV19** som befinner seg i en sidegrein til Kongenes dal nær dagens Luxor i Egypt som var tiltenkte å være graven til prins Ramses Sethherkhepshef, bedre kjent som faraoen Ramses VIII. Men ble seinere brukt til begravelsen av prins Mentuherkhepshef i stedet for, sønn av Ramses IX og som døde i Ramses X sin regjeringstid. 

Den første korridoren er fortsatt ufullstendig og arbeidet forlatt og gravstedet er brukt som det står. Dekorasjonene viser gravens eier som blir fulgt av sin far og presentert for flere guder, som innbefatter Osiris, Khonsu, Thoth og Ptah. Dekorasjonene som fortsatt er i denne korridoren blir ansett å være av høyeste kvalitet.

## Litteratur
*Reeves, N & Wilkinson, R.H. The Complete Valley of the Kings, 1996, Thames and Hudson, London.
*Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.

## Eksterne lenker
* Theben kartprosjekt: KV19 - Innbefatter beskrivelse, bilder og plantegninger over gravstedet (engelsk)
KV21

**Gravstedet KV21** som befinner seg i Kongenes dal nær dagens Luxor i Egypt. Den inneholder mumier av to kvinner som man tror er fra det 18. dynasti. 

I 2010 brukte en gruppe som innbefattet genetiker Carsten Pusch DNA-bevis for å identifisere en mumie som den biologiske moren til to bevarte fostre i graven til faraoen Tutankhamun.  

Graven ble oppdaget av Giovanni Belzoni i 1817. Belzoni beskriver hvor lett håret løsnet fra en av mumiene når har dro i det.

Graven har et smalt lavt kammer ved siden av et begravelseskammer hvor det er hvitvaskede krukker (som trolig inneholder avfall etter balsamering). 

James Burton, som kartla den i 1825, kalte den en «rein ny grav».

Da graven ble undersøkt på nytt i 1989 av Donald Ryan, hadde mumiene blitt revet i stykker, krukkene som var lagret ved siden av gravkammeret var blitt knust, og en stor graffiti på veggen stod det «ME 1826».

Da DNA-resultatene ble offentliggjort i 2010 uttalte Carsten Pusch: «Data hentet fra KV21A peker i retning av at dennes mumien er mor til fostrene. Men uheldigvis kan vi ikke ennå identifisere henne som Ankhesenamun, Nefertitis datter.»

## Referanser


## Kilder
*Belzoni, Giovanni Narrative of the operations and recent discoveries in Egypt and Nubia;...1820, John Murray, London.
*Reeves, N & Wilkinson, R.H. The Complete Valley of the Kings, 1996, Thames and Hudson, London.
*Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.

## Eksterne lenker
* Theben kartprosjekt: KV21 - Innbefatter beskrivelse, bilder og plantegninger over gravstedet (engelsk)
WV22

**Gravstedet WV22** som befinner seg i den vestlige armen av Kongenes dal nær dagens Luxor i Egypt ble brukt til hvilested for en av de største herskerne under Det nye rike i Egypt, Amenhotep III. Graven er enestående da den har to underordnede gravkammer for faraoens hustruer Tiye og Sitamen (som også var hans datter).

Gravens layout og dekorasjoner følger mønsteret til kongens forgjengere Amenhotep II og Thutmoses IV, men dekorasjonene har mye høyere kvalitet.

Den ble offisielt oppdaget av Prosper Jollois og Édouard de Villiers du Terrage, som var ingeniører i Napoleons ekspedisjon til Egypt i august 1799, men hadde sannsynligvis blitt åpnet en tid før det. Etter hvert ble flere bilder fra forskjellige plass i graven av faraoens hode fjernet og kan i dag sees i Louvre.

Gravstedet ble offisielt undersøkt av Howard Carter i på det tidlige 1900-tallet.

Sarkofagen er forsvunnet fra graven.

## Litteratur
* Reeves, N & Wilkinson, R.H. *The Complete Valley of the Kings*, 1996, Thames and Hudson, London
* Siliotti, A. *Guide to the Valley of the Kings and to the Theban Necropolises and Temples*, 1996, A.A. Gaddis, Cairo

## Eksterne lenker
* Theben kartprosjekt: WV22 - Innbefatter beskrivelse, bilder og plantegninger over gravstedet (engelsk)
* Detektivarbeid i det kongelige gravstedet
Sakuji Yoshimura

**Sakuji Yoshimura** (吉村 作治; født 1. februar 1943) er en japansk egyptolog. Han er nå leder for Institutt for egyptologi ved Wasedauniversitet i Tokyo

Han har blant annet arbeidet med graven WV22 i Kongenes dal i Egypt.  

Sakuji Yoshimura er den første presidenten ved onlinehøyskolen Cyber University.

## Publiseringer
* Non-destructive pyramid investigation, 1987

## Referanser


## Eksterne lenker
* 
*
Erold Lynghjem

**Eroll Lyngheim** (født 6. oktober 1949 i Ballangen) har studert økonomi og data  og er bl.a lærebokforfatter.
Lyngheim var en av de første i Norge som utga bøker i praktisk bruk av data. Han var også kursleder og konsulent for mange bedrifter og organisasjoner som ønsket å begynne å bruke databaserte verktøy i sin virksomhet. 

Sammen med Jan Helge Lillebo utga han i 1984 *Tekstbehandling. Den nye kontorrevolusjonen*, som ble omtalt som «den eneste læreboka om elektronisk tekstbehandling som er skrevet så vel i Norge som i resten av Europa og USA.» Spesialutgaver av boka ble også gitt ut på KA-Skolen og Folkets Brevskole. *Terminaler og Basic* er utgitt på Datafagskolen KA (1986),sammen med universitetslektor Arvid Holme ved NTNU i Trondheim. *Praktisk Terminalarbeid* er utgitt i 1986 på Datafagskolen KA. *Markedsføring for AOF* er utgitt av AOF i 1987. 

Har vært ansatt som informasjonskonsulent i COMTEC A/S, som utviklet tekstbehandlingssystemer for det internasjonale markedet, og som informasjonssjef i utviklingsselskapet NTNU-Nord-Trøndelag fylkeskommune. Videre har han vært utviklingsjef i Datafagskolen og opplæringssjef i EB Scanword. På slutten av 1980-tallet og først på 1990-tallet drev han et kontor i finansrådgivning i Trondheim. Han har også drevet egen konsulentvirksomhet rettet mot internasjonale kunder. 

Han har også skrevet kurser og artikler innenfor data for bl.a. *[[Teknisk Ukeblad]]*, og om astronomi for *[[Arbeideravisa]]* i Trondheim, samt flere andre aviser. En serie på 15 artikler om generell astronomi er utgitt i *Arbeideravisa* i Trondheim i 1979 og 1980. Han har også  skrevet flere rapporter fra internasjonale teknologi messer, for bl.a Teknisk Ukeblad.

## Bokutgivelser
* Jan Helge Lillebo og Eroll Lyngheim: *Hjemmedatamaskinen – din nye utfordrer*, Oslo: Universitetsforlaget, 1984. ISBN 82-00-35431-8
* Jan Helge Lillebo og Eroll Lyngheim: *Tekstbehandling. Den nye kontorrevolusjonen *, Oslo: Universitetsforlaget, 1984. ISBN 82-00-35614-0. Også i nynorskutgave
* Jan Helge Lillebo og Eroll Lyngheim: *Grunnkurs i tekstbehandling*, Oslo: Universitetsforlaget, 1982. ISBN 82-00-28822-6

## Referanser
Ayuka Takeda

**Ayuka Takeda** (født 23. januar 1990 i Sapporo) er en japansk skihopper.

Hun debuterte i Kontinentalcupen i skihopping 1. mars 2006 i Zao, med en 21.-plass. Hun har en 13.-plass som beste plassering i Kontinentalcupen, fra Notodden februar 2009.

Hun har deltatt i junior-VM tre ganger; hun kom på 21.-plass i 2007, 26.-plass i 2008 og 7.-plass i 2009.

I februar 2009 kom hun på 21.-plass under Ski-VM 2009 i Liberec.

## Referanser


## Eksterne lenker
*
Blåsvart solvikler

**Blåsvart solvikler** (*Pammene insulana*) er en sommerfugl i gruppen av viklere (Tortricidae).

## Utseende
En liten (vingespenn 10-12 millimeter), mørk brunlig vikler. Forvingen har en firkantet, snøhvit flekk ved bakkanten, i den ytre delen noen mindre tydelige, sølvfargede striper, ellers uten tegninger. Bakvingen er brun.

## Levevis
Man antar at larvene til denne uvanlige arten lever på bjørk.

## Utbredelse
Arten er utbredt i sentrale og nordlige deler av Europa, men mangler i den østlige delen. Den finnes også i det nordlige Asia.
I Norge er den funnet i det sørligste Østlandet og i Aust-Agder.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt solviklere, *[[Pammene]]* Hübner, 1825 
******** blåsvart solvikler, *Pammene insulana* (Guenée, 1845)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/p/pammene_insulana.html
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439038

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Almesolvikler

**Almesolvikler** (*Pammene ignorata*) er en sommerfugl i gruppen av viklere (Tortricidae).

## Utseende
En liten (vingespenn 10-12 millimeter), brunspraglete vikler. Forvingens farge virker "skitten" og det er en uregelmessig, hvit flekk ved bakkanten. Bakvingen er gråbrun.

## Levevis
Larvene lever trolig på alm (*Ulmus* spp.) eller lind (*Tilia* spp.). De voksne sommerfuglene flyr i juni.

## Utbredelse
Arten er utbredt i et begrenset område i Mellom- og Nord-Europa, fra Sveits i sør til Norge i nord og fra Storbritannia i vest til Baltikum i øst, dessuten i det nordlige Asia.
I Norge er den funnet langs kysten fra Østfold til Aust-Agder.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt solviklere, *[[Pammene]]* Hübner, 1825 
******** almesolvikler, *Pammene ignorata* Kuznetsov, 1968

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/p/pammene_ignorata.html
* *Pammene ignorata* på UK Moths: https://web.archive.org/web/20111017183528/http://ukmoths.org.uk/show.php?bf=1228a
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439039

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Vårsolvikler

**Vårsolvikler** (*Pammene giganteana*) er en sommerfugl i gruppen av viklere (Tortricidae).

## Utseende
En middelsstor (vingespenn 14-16 millimeter), gråbrun-spraglete vikler. Asrtsnamnet *giganteana* er lite treffende for denne arten, som er av ganske beskjeden størrelse. Forvingene er ganske smale, med en lysere, kommaformet flekk ved bakkanten, når sommerfuglen hviler danner disse flekkene en hesteskoformet tegning på ryggen.
Bakvingen er hvit ved roten, brun langs kanten.

## Levevis
Larvene utvikler seg i galler som er laget av gallveps på eik. Man kan ofte se at en galle er bebodd av en slik larve ved at gnagemel drysser ut.
De voksne sommerfuglene flyr fra mars til mai.

## Utbredelse
Arten er utbredt i Nord-Afrika og i den vestlige delen av Europa.
I Norge finnes den bare i eikeskogs-beltet på Sørlandet. Den er tilsynelatende sjelden og er funnet tre steder ved Arendal og Kristiansand. Den blir vurdert som Nær truet (NT) på Norsk rødliste for arter fra 2015.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt solviklere, *[[Pammene]]* Hübner, 1825 
******** vårsolvikler, *Pammene giganteana* (Peyerimhoff, 1863)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/p/pammene_giganteana.html
* *Pammene giganteana* på UK Moths: https://web.archive.org/web/20111017034850/http://ukmoths.org.uk/show.php?bf=1227
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439042
* Rødlistevurdering for vårsolvikler: https://web.archive.org/web/20160305003241/http://www.artsportalen.artsdatabanken.no/Rodliste2010/Vurdering/Pammene+giganteana/30479

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bremsolvikler

**Bremsolvikler** (*Pammene argyrana*) er en sommerfugl i gruppen av viklere (Tortricidae).

## Utseende
En liten (vingespenn 10-13 millimeter), mørkt gråaktig vikler. Forvingen har en hvit eller brunhvit flekk ved bakkanten.
Bakvingens farge er karakteristisk: brunhvit med skarpt avgrensede, brune områder i den bakre delen og i spissen.

## Levevis
I likhet med vårsolvikler (*Pammene giganteana*) har denne arten larver som utvikler seg i galler laget av gallveps på eik. De voksne viklerne flyr i april-mai, mest om natten, de hviler gjerne i en barksprekk om dagen.

## Utbredelse
Arten er utbredt i Nord-Afrika og over det meste av Europa, bortsett fra lengst i nord.
I Norge finnes den nord til Sogn og Fjordane.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt solviklere, *[[Pammene]]* Hübner, 1825 
******** bremsolvikler, *Pammene argyrana* (Hübner, 1799)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/p/pammene_argyrana.html
* *Pammene argyrana* på UK Moths: https://web.archive.org/web/20111017045030/http://ukmoths.org.uk/show.php?bf=1228
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439045

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Jiro Kondo

**Jiro Kondo**, 近藤 二郎, Kondō Jirō (født 2. desember 1951) er en japansk egyptolog som har arbeidet med gravstedene KVA og KV22 i Kongenes dal og med ARTP. Han er professor i arkeologi ved Wasedauniversitet i Tokyo.

## Referanser
Keiji Imamura

**Keiji Imamura** (今村 啓爾, イマムラ ケイジ *Imamura Keiji*, født 1946) er en japansk arkeolog og internasjonalt ansett ekspert på den japanske Jōmonkulturen (縄文文化). Han arbeider ved Universitetet i Tokyo som professor i arkeologi innen Graduate School.

Imamuras vitenskapelige gjerning har vært innen eldre historisksørøstasiatisk arkeologi knyttet til forekomsten av pottemakeri og verktøy av bronse. Mange utgravninger har blitt styrt av undersøkelseskrav før utbygging av eiendommer, kommunikasjon og gruvedrift. Hans studier har hatt fokus på Jōmon- og Yayoiperiodene. Hans forelesninger omfatter først og fremst kurs og seminarer om Japans oldtidshistorie og sørøstasiatisk arkeologi.

## Bibliografi i utvalg
Foruten en mengde artikler på japansk finnes følgende på engelsk:
* *Archaeological theory and Japanese methodology in Jomon research*: A review of Junko Habu’s “Ancient Jomon of Japan”, Anthropological Science Vol. 114: 223-229 (2006).
* *Prehistoric Japan : New perspectives on insular East Asia*, University College London Press  (1996). ISBN 0-8248-1852-0
* *Jomon and Yayoi: the transition to agricalture in Japanese prehistory* i The origins and Spread of Agriculture, University College London Press  (1996)
* *The two traditions of Heger I type bzonze drums*, Journal of Southeast Asian Archaeology no13 (1993)
* *Archaeological Excavations at Kirigaoka*, Yokohama (1973)

## Referanser


## Eksterne lenker
*
NOU 2010: 14, Mediestøtteutvalget

**NOU 2010: 14 Lett å komme til orde, vanskelig å bli hørt – en moderne mediestøtte** var en norsk offentlig utredning. Mediestøtteutvalget ble oppnevnt 19. oktober 2009 og avga sin innstilling 16. desember 2010.

Utvalgets mandat var å foreta en helhetlig vurdering av bruk av økonomiske virkemidler på medieområdet. Bakgrunn for mandatet var todelt. 
#For det første viste mandatet til Grunnlovens infrastrukturkrav, som innebærer et offentlig ansvar for å legge til rette for mangfold og kvalitet i norske medier. 
#For det andre viste mandatet til ulike utviklingstrekk på medieområdet som gjør det nødvendig å gjennomgå dagens ordninger for mediestøtte.

## Medlemmer i utvalget
* Adm. direktør Yngve Slettholm, Oslo (leder)
* Redaktør Finn H. Andreassen, Oslo
* Redaktør Olav Terje Bergo, Bergen
* Redaktør og daglig leder Asta Brimi, Lom
* Leder Elin Floberghagen, Ski
* Redaktør Henrik Færevåg, Meland
* Blogger Heidi Nordby Lunde, Oslo
* Adm. direktør Tove Nedreberg, Trondheim
* Førsteamanuensis Johann Roppen, Volda
* Førsteamanuensis Tanja Storsul, Oslo
* Underdirektør Erik Vassnes, Lørenskog

Utvalgets sekretariat ble ledet av medieforsker Arne H. Krumsvik.

## Eksterne lenker
* NOU: 2010: 14 Lett å komme til orde, vanskelig å bli hørt – en moderne mediestøtte. Utredning fra et utvalg oppnevnt av Kulturdepartementet den 19. oktober 2009. Avgitt til Kulturdepartementet 16. desember 2010.
KV26

**Gravstedet KV26** som befinner seg i Kongenes dal nær dagens Luxor i Egypt ble besøkt av James Burton, og så sannsynligvis av Victor Loret.

Ingenting er kjent om de(n) som er gravlagt her, men en antar at det er en grav fra 18. dynastiet fordi den har likheter med andre i denne perioden. Selv om den er veldig kort, med en lengde på mindre enn 12 meter, er den ikke fullt ut blitt undersøkt eller utgravet.

## Litteratur
*Reeves, N & Wilkinson, R.H. The Complete Valley of the Kings, 1996, Thames and Hudson, London.
*Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.

## Eksterne lenker
* Theben kartprosjekt: KV26 - Innbefatter beskrivelse, bilder og plantegninger over gravstedet (engelsk)
Saif al-Islam

**Saif al-Islam** (1972–2026) var den nest eldste av sønnene til Muammar al-Gaddafi og Safia Farkash.

Fornavnet kan på norsk gjengis både som «Seif» og «Saif», avhengig av hvilken arabisk uttale man legger til grunn. Al-Islam er lederen for organisasjonen *Libyan National Association for Drugs and Narcotics Control* (DNAG). Han grunnla organisasjonen Gaddafi International Foundation for Charity Associations i 1997.

Den 27. juni 2011 ble han ettersøkt av Den internasjonale straffedomstolen for forbrytelser mot menneskeheten, og ble pågrepet ved ørkenbyen Obari i Libya 19. november 2011.

Den 28. juli 2015 ble det kjent at en domstol i Libya har dømt han til døden, sammen med 8 andre, deriblant flere sentrale personer fra det tidligere Gaddafi-styret.

## Se også
* Meghnad Desai

## Referanser


## Eksterne lenker
* Saif Qadhafi på GlobalSecurity.org
* Saif Gaddafi's vision for Libya, *[[BBC News]]*, 16. november 2004
* Qaddafi's son declares he's leaving politics, *[[The New York Times]]*, 22. august 2008
* Intervju på ABC
* Gaddafi son calls for democracy, *[[BBC News]]*, 16. september 2009
* Unknotting Father’s Reins in Hope of ‘Reinventing’ Libya, Landon Thomas Jr., *[[The New York Times]]*, 28. februar 2010
* Gaddafi's son talks of conspiracy, *[[Aljazeera English]]*, 20. februar 2011
* Reuters: Fakta om Saif al-Islam Gaddafi , *[[Reuters]]*, February 21, 2011
* Profil på Al Jazeera, *[[Aljazeera English]]*, February 21, 2011
* Saif Al-Gaddafi, "The Role of Civil Society in the Democratization of Global Governance Institutions: From 'Soft Power' to Collective Decision-Making?" Doktoravhandling, London School of Economics, 2008.
Sara Lindborg

**Sara Lindborg** (født 1983) er en svensk tidligere langrennsløper som representerte Östersunds SK. Hun debuterte i verdenscupen i februar 2004.

Hennes beste plassering i et verdensmesterskap var en andreplass som hun gikk inn til to ganger; på  stafett i Frankrike i 2006 og 2008. Hennes beste individuelle plassering i verdenscupen var en 12.–plass på en 10&nbsp;km i 2007.

Under Ski-VM 2007 i Sapporo endte hun på en 16.-plass på 30&nbsp;km, 24.-plass på 10&nbsp;km, og en 31.-plass under den 7,5&nbsp;km + 7,5&nbsp;km dobble jaktstarten. Hun havnet på 30.-plass etter 15 kilometer jaktstart under Ski-VM 2011 i Oslo.

### Sammenlagtresultater i verdenscupen i langrenn

## Referanser


## Eksterne lenker
* 
*
Ivana Janečková

**Ivana Janečková** (født 8. mars 1984 i Rychnov nad Kněžnou) er en tsjekkisk langrennsløper som har konkurrert på profesjonelt nivå siden 2002.

Hennes beste plassering under et Ski-VM som blir arrangert av Det internasjonale skiforbundet, var under 4 x 5&nbsp;km stafetten i Sapporo, Japan i 2007 da hun gikk inn til en femteplass, mens hennes beste individuelle plassering ble en 21de plass da hun gikk 30&nbsp;km under det samme mesterskapet i Japan. Janečkovás beste individuelle tid under et Vinter-OL var som nummer 23 7.5&nbsp;km + 7.5&nbsp;km dobbel jaktstart som foregikk i Torino, Italia i 2006. Hennes beste individuelle VM-plassering var som nummer 22 i en 15&nbsp;km langt løp i Frankrike i 2006. Hun havnet også på 22 plass under 15 kilometer jaktstart kvinner i Ski-VM 2011 som ble arrangert i Holmenkollen, Oslo, den 26. februar 2011.

### Sammenlagtresultater i verdenscupen i langrenn

## Referanser


## Eksterne lenker
*
Kateryna Hryhorenko

**Kateryna Vasylivna Hryhorenko** (ukrainsk Катерина Василівна Григоренко; født 30. oktober 1985) er en ukrainsk langrennsløper som har konkurrert på profesjonelt nivå siden 2004. Hun fikk sin beste plassering under et vinter-OL med en åttendeplass under 4 x 5&nbsp;km stafett i Torino, Italia i 2006 og hun fikk hennes beste individuelle tid på plass nummer 27 på den 30&nbsp;km arrangementet på Vancouver, Canada fire år senere.

Hryhorenkos beste plassering i et Ski-VM arrangert av Det internasjonale skiforbund som nummer 38 etter 30&nbsp;km i Sapporo, Japan, i 2007. Hennes beste plassering i verdensmesterskap var en førtinde plass etter 10&nbsp;km løpet i Estland i 2009. Hun havnet på 33.-plass under Kvinnenes 15 kilometer jaktstart under Ski-VM 2011 som ble avholdt den 26. februar 2011 i Holmenkollen, Oslo.

## Referanser


## Eksterne lenker
*
Maryna Antsybor

**Maryna Mykolajivna Antsybor** (ukrainsk: Марина Миколаївна Анцибор; født 1987 i Konotop, Sumy oblast, Ukraina) er en ukrainsk langrennsløper som har konkurrert på profesjonelt nivå siden 2005. 

Under Vinter-OL 2010 i Vancouver i Canada kom hun på 14.-plass i 4 x 5 km stafett, 15.-plass under lagsprinten, og hun havnet på 37.-plass etter 10 km-rennet. Antsybor deltok også under 7,5 km + 7,5 km dobbel jaktstart, men hun fullførte ikke. Hennes beste plassering i et Ski-VM som ble arrangert av Det internasjonale skiforbundet (FIS) var 12.-plass som hun fikk under 4 x 5 km stafett, både i 2007 og 2009, mens hennes beste individuelle plassering var 31.-plass på 30 km i Liberec, Tsjekkia i 2009. Antsybors beste plassering under et verdenscuprenn var med 19.-plass som hun tok i Tsjekkia i 2008. 

Under Vinter-OL 2022 i Beijing, ble hun nummer 54 på sprinten. 

## Referanser


## Eksterne lenker
*
Marina Matrosova

**Marina Matrosova** (født 2. juli 1990) er en kasakhstansk langrennsløper som har konkurrert på profesjonelt nivå siden 2008.

Under Vinter-OL i 2010 i Vancouver, Canada avsluttet hun med en 35.-plass under 30 km og hun havnet på 48.-plass både i enkeltsprinten og under 7,5 km + 7,5 km dobbel jaktstart. Matrosovas beste plassering i et verdenscuprenn er en 12.-plass i lagsprint, mens hennes beste individuelle plassering er en 40.-plass på 15 km i Slovenia i desember 2009.

## Eksterne lenker
*
Svetlana Malakhova-Sjisjkina

**Svetlana Anatoljevna Malakhova-Sjisjkina** (russisk: Светлана Анатольевна Малахова-Шишкина; født 27. mars 1977) er en kasakhstansk langrennsløper som har konkurrert på profesjonelt nivå siden 1995. Hennes beste plassering i et verdensmesterskap var en tredjeplass på 10&nbsp;km i Kina i 2007. Hun havnet på en 36.-plass under kvinnenes 15 kilometer jaktstart i Ski-VM 2011 som ble avholdt den 26. februar 2011 i Holmenkollen, Oslo, og fikk samme plassering i 30&nbsp;km-løpet en uke senere.

## Referanser


## Eksterne lenker
*
Eva Vrabcová Nývltová

**Eva Vrabcová Nývltová** (født 6. februar 1986 i Trutnov, daværende Tsjekkoslovakia) er en tsjekkisk langrennsløper og friidrettsutøver som har konkurrert på øverste profesjonelle nivå siden 2005. I Vinter-OL 2010  i Vancouver, Canada fikk hun sin beste plassering med en 13.-plass i 4 x 5&nbsp;km stafett, og hun ble nummer 33 i den individuelle sprinten under dette arrangementet.

Nývltová ble nummer 37 to ganger i Ski-VM 2007 i Sapporo, Japan, både på 10&nbsp;km og 7,5&nbsp;km + 7,5&nbsp;km dobbel jaktstart. Under kvinnenes 15 kilometer jaktstart under Ski-VM 2011 som ble avholdt den 26. februar 2011 i Holmenkollen, Oslo havnet hun på en 34.-plass og hadde med det den dårligste plasseringen av de tsjekkiske deltakerne. Under Ski-VM 2013 i Val di Fiemme ble hun nummer 26 på 30&nbsp;km duatlon.

Hun ble nummer åtte sammenlagt i Tour de Ski 2013/14.

Hun er også maratonløper, og deltok under Sommer-OL 2016.

Hun representerte Tsjekkia under Sommer-OL 2020 i Tokyo, der hun ikke fullførte i maratonløpet. 

### Sammenlagtresultater i verdenscupen i langrenn

## Referanser


## Eksterne lenker
*
Marsa al-Burayqah

**Marsa al-Burayqah** eller **Marsā al-Burayqah** (marsā=havn) (arabisk: مرسى البريقة) er en oljehavn i det nordøstre Libya, innerst i den nordøstre hjørnet av Sidrabukten. Siden 2007 har området vært en del av kommunen Ajdabiya.

Området var i den italienske koloniperioden omtalt som *Mersa Brega*, *Marsa el-Brega*. Under andre verdenskrig omtalte den tyske øverstkommanderende for Afrikakorpset Erwin Rommel under Felttoget i Nord-Afrika i 1941 stedet som «porten til Kyrenaika».

Området var ubebygget fram til 1960, da det ble bestemt at dette skulle være sluttpunktet for Libyas første oljeledning fra innlandet.

I dag er det flere olje- og gassledninger samt raffinerier i området, som har et beregnet innbyggertall på 12&nbsp;594 (2003).

Under opprøret i Libya i 2011 raste det harde kamper om byen 2.-4. mars 2011, da styrker som var lojale mot Muammar al-Gaddafi forgjeves forsøkte å gjenerobre byen.

## Kilder
* Encyclopædia Britannica
* SNL
Hua (stat)

**Hua** (kinesisk: 滑国, pinyin: *Huá Guó*) var en liten kinesisk oldtidsstat i Vår- og høstannalenes tid. Dens gamle hovedstad lå nordvest i dagens fylke Sui (睢县) i Henan. Senere ble hovedstaden flyttet til Fei (费), sørvest i dagens Yanshi (偃师). Staten ble erobret i 627 f.Kr. av staten Qin.

## Eksterne lenker
* Huaguo (kin.) (i *[[Weike]]*)
Ski-VM 2011 – Lagsprint kvinner

**Lagsprint for kvinner** under Ski-VM 2011 ble holdt den 2. mars 2011 i Holmenkollen i Oslo.

Distansen var 1,3 km, de to utøverne gikk tre ganger hver. De tre beste fra begge semi-finalene kvalifiserte seg til finalen, samt de fire beste tidene. Det var ti lag i finalen. 

Mestere ble Sverige, og laget besto av Ida Ingemarsdotter og Charlotte Kalla. På 2.-plass og 3.-plass fulgte henholdsvis Finlands lag med Aino-Kaisa Saarinen og Krista Lähteenmäki foran Norges lag med Maiken Caspersen Falla og Astrid Uhrenholdt Jacobsen.

Finlands lag bestående av Aino-Kaisa Saarinen og Virpi Kuitunen var regjerende verdensmestere fra Liberec i 2009, mens Tysklands lag bestående av Evi Sachenbacher-Stehle og Claudia Nystad var regjerende olympiske mestere fra Vinter-OL 2010 i Vancouver.

## Resultater

### Finale

### Semifinaler
#### Semifinale 1

 **Q** = kvalifisert videre på plassering.
**q** = kvalifisert videre på tid.

#### Semifinale 2

 **Q** = kvalifisert videre på plassering.
**q** = kvalifisert videre på tid.

## Referanser


## Eksterne lenker
* Konkurransefakta for lagsprint
* Offisiell startliste semifinaler
* Offisielle resultater Semifinale 1
* Offisielle resultater Semifinale 2
* Offisiell startliste finale
* Offisielle resultater Finale
Holmfirth

**Holmfirth** er en liten by ved veien A6024 Woodhead Road i dalstrøket og det store verdslige sognet Holme Valley og ligger innenfor det urbane distriktet (*metropolitan borough*) Kirklees i grevskapet West Yorkshire, England. Den er sentrert ved samløpet av elvene Holme og Ribble og ligger 9,7&nbsp;km sør for Huddersfield og 21&nbsp;km nordøst for Glossop. Den er i stor grad preget av steinbygde hus samlet fra fjellkjeden Penninene. Nasjonalparken Peak District rundt Holme Moss ligger 6,4&nbsp;km sør for byen. I henhold til folketellingen i 2011 er det en befolkning på 21 706 innbyggere i byen.

Historisk var Holmfirth en del av West Riding of Yorkshire, og var en tid et senter for Bamforth & Co, i sin tid et pionerfirmaet for film og illustrasjon, og som siden gikk over til produksjon av gammeldagse postkort. Mellom 1973 og 2010 var både Holmfirth og Holme Valley godt kjent som lokaliseringen for BBCs situasjonskomedie Last of the Summer Wine.

## Referanser


## Eksterne lenker
* 
* Holmfirth Arts Festival
* Holmfirth Art Week
* Holmfirth Film Festival
* Holmfirth offisielle turistnettsted 
* Homfirth Town FC
Denis Mukwege

**Denis Mukwege** (født 1. mars 1955 i Costermansville i Belgisk Kongo) er en lege fra Den demokratiske republikken Kongo. Han arbeider på Panzi sykehus i Bukavu helt øst i landet, hvor han har spesialisert seg i å behandle kvinner som er blitt voldtatt. Mukwege er blitt en av verdens ledende eksperter på hvordan man kan helbrede indre fysisk skade forårsaket av gruppevoldtekt.
 
Mukwege ble tildelt Nobels fredspris i 2018.

## Liv og virke
Mukwege var tredje av ni barn av en pinsepastor og hans kone. Han studerte medisin fordi han ønsket å helbrede de syke som hans far ba for. Fra 1983 arbeidet han på et sykehus i fjellene. Etter å ha sett komplikasjonene som kunne ramme fødende kvinner som ikke hadde tilgang til spesialisttjeneste, reiste han til Frankrike i 1984 for å studere obstetrikk og gynekologi og ble ferdig spesialist i 1989. I 2008 hadde han behandlet ca.  kvinner i løpet av den 12 år lange krigen i Kongo, noen av dem mer enn én gang. Han kan ha opp til ti operasjoner på én dag i arbeidsdager som varer 18 timer og har fortalt at pasienter noen ganger kommer nakne til sykehuset, ofte blødende og med urin og avføring som lekker fra istykkerrevne vaginaer.

Mukwege ble tildelt Nobels fredspris for 2018, sammen med Nadia Murad for deres kamp mot seksualisert vold brukt som våpen i krig og væpnede konflikter.

Den norsk fotballspilleren Mushaga Bakenga er hans nevø.

## Priser

* Den internasjonale hjelperen, 2021
*Nobels fredspris, 2018 

* Seouls fredspris, 2016
* Sakharovprisen, 2014
* Right Livelihood Award, 2014
* Wallenbergmedaljen, 2010
* Olof Palme-prisen, 2009
* FNs menneskerettighetspris, 2008.
* Daily Trust-prisen Årets afrikaner, 2008

## Referanser


## Litteratur
* Colette Braeckman: *L’Homme qui répare les femmes. Violences sexuelles au Congo. Le combat du Dr Mukwege.* André Versaille éditeur, 2012. ISBN 978-2-87495-194-7
* Birger Thureson: *De glömda kvinnornas röst*
*
MS «H.U. Sverdrup II»

**MS «H.U. Sverdrup II»** er et norsk forskningsfartøy eid av Forsvarets forskningsinstitutt. Skipet er kalt opp etter den norske oseanograf og meteorolog Harald Ulrik Sverdrup (1888–1957).

Skipet ble levert i 1990 av Simek AS. Det er sertifisert for europeisk fart og er i bruk nesten hele året.

Skipet gir plass til 15 forskere som kan benytte 151&nbsp;m² med laboratorier og 200&nbsp;m² med dekksplass akter. For å redusere støy fra hovedmotoren er denne elastisk opplagret og et passivt stabiliseringssystem demper fartøyets rullebevegelser under dårlige værforhold.

## Oppgaver
Hovedoppgaven til fartøyet er militær oseanografi, men ved ledig kapasitet tar fartøyet på seg også mange sivile oppdrag.

## Referanser


## Eksterne lenker
* 
* 
*  «H.U. Sverdrup II» på Forsvarets forskningsinstitutts hjemmeside
Peiligangkulturen

**Peiligangkulturen** (kinesisk: 裴李崗文化, pinyin: *Péilǐgāng Wénhuà*) er arkeologenes navn på en gruppe neolittiske samfunn i Yi-Luo-elvebassenget i provinsen Henan i Kina. 
Kulturen bestod fra 7000 til 5000 f.Kr.  Over 70 funnsteder er blitt knyttet til Peiligangkulturen. Kulturen har sitt navn etter det funnsted som ble oppdaget i 1977 i Peiligang (i Xinzheng fylke). Arkeologene tror at Peiligangkulturen var egalitær, med lite politisk organisasjon.

## Kjennetegn og levninger
Innbyggerne i området drev i denne perioden jordbruk ved dyrking av hirse og husdyrhold med griser. Kulturen var en av de første i Kina som laget steintøy.

Funnstedet i Jiahu (i Wuyang fylke) er et av de eldste og viktigste knyttet til kulturen. 

## Referanser

## Litteratur
**Cihai*. Shanghai: Shanghai cishu chubanshe 2002; ISBN 7-5326-0839-5
* Li Liu: *The Chinese Neolithic: Trajectories to Early States*, ISBN 0-521-81184-8
Hepworth (West Yorkshire)

**Hepworth** er en liten landsby sørøst for byen Holmfirth og sørvest for landsbyen Jackson Bridge i West Yorkshire. Den er lokalisert innenfor storbykommunen Kirklees og sognet Holme Valley. I middelalderen var ullhandelen den fremste økonomiske aktiviteten i byen.

Selv om den begynte som en liten grend har den vokst betydelig i løpet av 1980- og 1990-tallet med nye bolighus og småforretninger. Landsbyen ble i omfattende grad benyttet som en av lokaliseringene i BBCs langvarige situasjonskomedie *[[Last of the Summer Wine]]* (1973-2010). Mye av handlingen var sentrert rund landsbyens pub «Butchers Arms» som var det sentrale møtestedet for landsbyens innbyggere.

## Stedsnavn
Stedsnavnet Hepworth er angelsaksisk, men det er delte oppfatninger for dets opprinnelige betydning. Første ledd kan henvise til en angelsaksisk mann ved Heppa som var framstående (jf. worth = verdi). H. T. Moorhouse i hans *History of Kirkburton and the Graveship of Holme* (1861) mente at navnet kan være avledet fra angelsaksiske «Hep» i betydningen «høy» og «-worth» i betydningen «bosted». En annen forståelse omtaler «-worth» i betydningen en «innhegning» tilhørende en mann ved navn Heppa. I *[[Domesday Book]]* for 1086 er den omtalt som *Hepeuuord* og beskrev den som kongens land med bratte gater.

## Referanser


## Eksterne lenker

*Hepworth Band
*Hepworth United Homepage
*Holy Trinity Church, Hepworth
Hepworth (Suffolk)

**Hepworth** er en landsby og et verdslig sogn i distriktet St. Edmundsbury i grevskapet Suffolk, England. Bosetninger i nabolaget er landsbyene Stanton og Barningham. Reise og transport til Hepworth skjer via veien A143. Innbyggerne er i stor grad sysselsatt i landbruk. Ved folketellingen i 2011 hadde landsbyen og sognet en befolkning på 536 innbyggere.

Hepworth har en pub og en kirke. Sognekirken St Peter's er dedikert apostelen Peter. Den er fra 1200-tallet og er listet som en bevaringsverdig bygning i klasse II*. Kirken ble alvorlig ødelagt av brann i 1898, og omfattende ombygget i restaureringen. Midtskipet, koret, og vesttårnet er bygd i flintstein. Kirken har et kvadratisk, befestet tårn.

## Referanser


## Eksterne lenker
* 
* «Hepworth» , *UK villages*
* «Hepworth», *About Britain*
Hepworth

**Hepworth** kan vise til:

*Hepworth (Suffolk) – en landsby i Suffolk, England
*Hepworth (West Yorkshire) – en landsby i West Yorkshire, England